Drie van hierdie verwysings word bespreek, naamlik God as die Handelende, God as Model, en God as Heuristiese Beginsel. Hierdie verwysings word verduidelik aan die hand van voor-beelde uit die Skrif en in kontemporêre triniteitsvoorstelle. 'n Beeld van gesofistikeerde strategieë wat deur teoloë gebruik word, kristalliseer. Deur van hierdie funksies wat na God verwys, te identifiseer, lig die artikel nie net die verbeeldingsmatige en konstruktiewe aard van teologiese refleksie uit nie, maar dra terselfdertyd ook by tot die vraag na die moontlikhede van triniteitsteologie en die ontwikkeling daarvan.